
DR 30.11.2009 115 

 
Ini menyebabkan ramai penumpang yang rimas. Jadi, saya ingin penjelasan.  

Apakah kerajaan dalam pembinaan terminal kapal terbang ini tidak mempertimbangkan 
kemampuan atau keperluan tempat solat? Terutama bagi negeri-negeri yang ramai 
penduduknya beragama Islam, sudah tentulah di antara masalah utama dengan masa yang 
amat terhad iaitu penggunaan bilik solat yang amat terhad. Jadi saya harapkan supaya 
perkara ini dipertimbangkan oleh pihak kementerian di masa akan datang, supaya 
kebajikan ataupun keperluan pelanggan atau penumpang ini diambil perhatian.  

Saya ingin penjelasan juga yang berkaitan dengan keperluan pelabuhan di 
sebelah pantai timur. Di antara punca utama kenapa industri tidak begitu berkembang di 
negeri sebelah pantai timur, terutama di Kelantan, Terengganu dan sebagainya, ialah 
kerana jauh daripada stesen pelabuhan. Jadi, kita ingin minta supaya kerajaan di masa 
akan datang memberi satu pertimbangan yang khusus. Tidak cukup dengan Pelabuhan 
Kuantan, Pelabuhan Johor ataupun Pelabuhan Klang yang agak jauh, yang menyebabkan 
kos terutama yang melibatkan hubungan negara-negara di sebelah timur yang sudah 
tentulah pelabuhan di sebelah pantai Kelantan ini lebih dekat dan lebih murah.  

Jadi, saya ingin minta jasa baik pihak kementerian supaya mempertimbangkan 
sebuah pelabuhan khas untuk negeri Kelantan di masa akan datang. Jadi sekadar itu dulu. 
Terima kasih, Tuan Pengerusi.  

Tuan Pengerusi: Yang Berhormat Ledang belum lagi bercakap hari ini? Yang 
Berhormat Tenom ada, Yang Berhormat Silam ada, Yang Berhormat Labuan ada. Sila. Sila 
Yang Berhormat Ledang. Saya ingat. Saya ingat siapa yang sudah berhujah. Sila.  

9.33 mlm.   

Ir. Haji Hamim bin Samuri [Ledang]: Terima kasih Tuan Pengerusi.   

Tuan Pengerusi: Kalau boleh Yang Berhormat hujah itu secara bertulis pun 
boleh... [Ketawa] Nanti Yang Berhormat Menteri menjawab secara bertulis.  

Ir. Haji Hamim bin Samuri [Ledang]: Saya hendak... [Ketawa]  

Tuan Pengerusi: Sila.  

Ir. Haji Hamim bin Samuri [Ledang]: Tuan Pengerusi, saya terus menjurus 
kepada perkara 020000 – Pengangkutan Laut Semenanjung Malaysia. Walaupun dulu 
Tuan Pengerusi, Ledang dengan Muar ini satu daerah, sekarang sudah pecah dua.  Namun 
begitu, ada satu projek iaitu Projek Marina Bay, Tuan Pengerusi. Projek Marina Bay sudah 
siap hampir tiga tahun, Tuan Pengerusi. Kalau di Sabah rasanya sudah bergerak. Akan 
tetapi nampaknya di Muar, sampai sekarang tidak digunakan lagi.  Bukan under utilize, 
tetapi terus tidak digunakan Projek Marina Bay yang bernilai RM50 juta, Tuan Pengerusi. 
Jadi, projek itu cantik dan menggamit mata memandang, tetapi sampai sekarang tidak 
digunakan.  

Jadi Tuan Pengerusi, saya mohonlah supaya pihak kementerian dapat 
memperjelaskan mengapa projek ini seolah-olah projek gajah putih? Tidak digunakan.  
Kalau ada perkara-perkara teknikal yang mungkin menjadi masalah dan kekangan kepada 
penggunaan ataupun pelaksanaan seterusnya projek ini, apakah tindakan-tindakan 
kementerian yang boleh ataupun yang akan diambil bagi memastikan bahawa projek yang 
bernilai RM50 juta ini akhirnya dapat digunakan sepenuhnya dan menjadi salah satu 
daripada tarikan bukan saja pelancong malahan industri lain supaya dapat datang ke 
Ledang dan juga Muar? 

Kedua Tuan Pengerusi, Butiran 050000 – Pengangkutan Udara. Tuan Pengerusi, 
nampaknya sekarang pengangkutan udara menggunakan FireFly yang sudah mula popular. 
Jadi bagi penduduk di kawasan Johor Utara, Ledang, Muar dan Segamat ini, tertunggu-
tunggu, walaupun di luar kawasan Johor, mungkin Yang Berhormat Bukit Katil suka dengar 
ini, bila agaknya Lapangan Terbang Batu Berendam akhirnya boleh menjadi satu realiti dan 
boleh menerima perkhidmatan penerbangan FireFly dan seterusnya memberi perkhidmatan 
yang maksimum kepada penduduk Johor Utara dan Melaka serta Selatan Negeri 
Sembilan?  



Ini menyebabkan ramai penumpang yang rimas. Jadi, saya ingin penjelasan. Apakah kerajaan dalam pembinaan terminal kapal terbang ini tidak mempertimbangkan kemampuan atau keperluan tempat solat? Terutama bagi negeri-negeri yang ramai penduduknya beragama Islam, sudah tentulah di antara masalah utama dengan masa yang amat terhad iaitu penggunaan bilik solat yang amat terhad. Jadi saya harapkan supaya perkara ini dipertimbangkan oleh pihak kementerian di masa akan datang, supaya kebajikan ataupun keperluan pelanggan atau penumpang ini diambil perhatian. Saya ingin penjelasan juga yang berkaitan dengan keperluan pelabuhan di sebelah pantai timur. Di antara punca utama kenapa industri tidak begitu berkembang di negeri sebelah pantai timur, terutama di Kelantan, Terengganu dan sebagainya, ialah kerana jauh daripada stesen pelabuhan. Jadi, kita ingin minta supaya kerajaan di masa akan datang memberi satu pertimbangan yang khusus. Tidak cukup dengan Pelabuhan Kuantan, Pelabuhan Johor ataupun Pelabuhan Klang yang agak jauh, yang menyebabkan kos terutama yang melibatkan hubungan negara-negara di sebelah timur yang sudah tentulah pelabuhan di sebelah pantai Kelantan ini lebih dekat dan lebih murah. Jadi, saya ingin minta jasa baik pihak kementerian supaya mempertimbangkan sebuah pelabuhan khas untuk negeri Kelantan di masa akan datang. Jadi sekadar itu dulu. Terima kasih, Tuan Pengerusi. Tuan Pengerusi: Yang Berhormat Ledang belum lagi bercakap hari ini? Yang Berhormat Tenom ada, Yang Berhormat Silam ada, Yang Berhormat Labuan ada. Sila. Sila Yang Berhormat Ledang. Saya ingat. Saya ingat siapa yang sudah berhujah. Sila. 9.33 mlm. Ir. Haji Hamim bin Samuri [Ledang]: Terima kasih Tuan Pengerusi. Tuan Pengerusi: Kalau boleh Yang Berhormat hujah itu secara bertulis pun boleh... [Ketawa] Nanti Yang Berhormat Menteri menjawab secara bertulis. Ir. Haji Hamim bin Samuri [Ledang]: Saya hendak... [Ketawa]. Tuan Pengerusi: Sila. Ir. Haji Hamim bin Samuri [Ledang]: Tuan Pengerusi, saya terus menjurus kepada perkara 020000- Pengangkutan Laut Semenanjung Malaysia. Walaupun dulu Tuan Pengerusi, Ledang dengan Muar ini satu daerah, sekarang sudah pecah dua. Namun begitu, ada satu projek iaitu Projek Marina Bay, Tuan Pengerusi. Projek Marina Bay sudah siap hampir tiga tahun, Tuan Pengerusi. Kalau di Sabah rasanya sudah bergerak. Akan tetapi nampaknya di Muar, sampai sekarang tidak digunakan lagi. Bukan under utilize, tetapi terus tidak digunakan Projek Marina Bay yang bernilai RM50 juta, Tuan Pengerusi. Jadi, projek itu cantik dan menggamit mata memandang, tetapi sampai sekarang tidak digunakan. Jadi Tuan Pengerusi, saya mohonlah supaya pihak kementerian dapat memperjelaskan mengapa projek ini seolah-olah projek gajah putih? Tidak digunakan. Kalau ada perkara-perkara teknikal yang mungkin menjadi masalah dan kekangan kepada penggunaan ataupun pelaksanaan seterusnya projek ini, apakah tindakan-tindakan kementerian yang boleh ataupun yang akan diambil bagi memastikan bahawa projek yang bernilai RM50 juta ini akhirnya dapat digunakan sepenuhnya dan menjadi salah satu daripada tarikan bukan saja pelancong malahan industri lain supaya dapat datang ke Ledang dan juga Muar?. Kedua Tuan Pengerusi, Butiran 050000- Pengangkutan Udara. Tuan Pengerusi, nampaknya sekarang pengangkutan udara menggunakan FireFly yang sudah mula popular. Jadi bagi penduduk di kawasan Johor Utara, Ledang, Muar dan Segamat ini, tertunggu- tunggu, walaupun di luar kawasan Johor, mungkin Yang Berhormat Bukit Katil suka dengar ini, bila agaknya Lapangan Terbang Batu Berendam akhirnya boleh menjadi satu realiti dan boleh menerima perkhidmatan penerbangan FireFly dan seterusnya memberi perkhidmatan yang maksimum kepada penduduk Johor Utara dan Melaka serta Selatan Negeri Sembilan?.